મુંબઈ શહેરમાં આતશબેહરમ પાદશાહો ઉપર જાણ અંજાણ આજબ પડી રહયો છે. જે કાંઇ જમાનાને આધીન ચાલુ થઈ ગયું છે, તેને કોઈ ફેરવી શકવાનું નથી, જેઓ આતશ પાદશાહોને નમન કરવા જાય છે, તેઓના દીલમાં જરુરજ દીની એતેકાદ તો હોય છેજ અને ખાસ કરીને જેઓ ઉદવાડા ખાતે અફળાતા ઝીકાતાં જાય તેઓને માટે હોટેલોમાં દાહડી બોડવા અને તેને લાગતાં કપડા અલાહેડા મુકવા માટે ઘટતી સગવડો હોય અને તેને લગતી ઘટતી સૂચનાઓ માનપુર્વક તેઓને કરવામાં આવે તો દીનદાર હમદીનો તેટલા માટે તો ઘટતું કરવાને ચુકેજ નહી. ધર્મના રક્ષકો તો ધર્મગુરુઓજ હોય છે પણ આજે ધર્મગુરુ વર્ગજ ભળતી દીશામાં ખંચાઇ ગયો છે અને દુન્યાદારીભરી રીતે ધર્મક્રિયાઓનો ગોયા વેપારજ ચાલી રહ્યો છે, ત્યાં તેઓ સર્વ પાસે કાંઈ પણ વધુ પડતી આશા રાખી શકાતી નથી. અથોરનાન દુન્યાનો અમુક ભાગ ખુદ ક્રિયાઓ કરવામાં અને બરસનુમના કાયદાઓ પાળવામાં પોતેજ ખાયકી કરતો હોય, તો તેઓ વળી બહેદીનો તારીકતો પાળે છે કે નહી તેની કનવર શાની કરે ?